**Kapitány Máté: Bogár Behemót**

(Segítő kérdéssor a mese feldolgozásához)

**1. Megfigyelési szempontok:**

a) Milyen állatok szerepelnek a mesében?

b) Melyik bogár hogyan viselkedik?

**2. Közösen elolvassuk a mesét.**

**3. Szempontok megoldásának felírása a táblára**

Bogarak viselkedése:

a) katicák: izgatottan szállnak,véletlenül se maradjanak le a páncélos hős küzdelméről,sikkantanak

b) tücskök, hangyák: figyelik félve, de kíváncsian

c) bodobács: próbálja feltartóztatni, kérdéseivel bombázni

d) répalepkék: méltatlankodnak, véleményt nyilvánítanak

**4. Szituációs játék**

**5. De ki segít?**

Mennyiben lehet általános a bogarak viselkedése emberi magatartást tekintve?

Ki, melyik viselkedéssel azonosulna az osztályban?

Bogár Behemót fizika fölényén kívül miért nem akarnak igazán segíteni a bogarak?

**6. Mi a félelem oka?**

Mennyiben tapasztalat és mennyiben előítélet Bogár Behemót várható viselkedése?

Az osztályközösségben van-e egy-egy gyerekhez köthető ilyen tapasztalat vagy előítélet?

**7. Miért meglepő Bogár Behemót viselkedése?**

Tapasztaltatok-e ehhez hasonló nem várt segítséget?

**8. Mit jelent az önfeláldozás?**

Éltetek-e már meg hasonló helyzetet segítőként vagy segítettként?

**9. Mit hiányoltok a történet végéről?**

A hétköznapok hősei: rendőr, tűzoltó, katona (felsorolások)

**10. A mese humoros befejezése vajon feloldja-e a történetben levő feszültséget?**

Megéltétek-e már a jóleső elégedettség érzését?